Բրեթ Ֆարվ

**Բրեթ Լորենցո Ֆարվ** (), ամերիկացի ֆուտբոլիստ, «Ատլանտա Ֆալկոնս» (1991 թվական), «Գրին Բեյ Փեքերս» (1992-ից 2007 թվականներ), «Նյու Յորք Ջայնթս» (2008 թվական) և «Մինեսոտա Վայկինգս» (2009-ից 2010 թվականներ) ակումբների մեկնարկային քվոտերբեք, որոնք հանդես են գալիս Ֆուտբոլի ազգային լիգայում (NFL):

## Կարիերա
Ֆարվը ընտրվել է NFL-ի 1991 թվականի դրաֆթի երկրորդ փուլում՝ 33-րդ համարի ներքո «Ատլանտա Ֆալկոնս» ակումբի կողմից: Ակումնի կազմի մեջ մեկ մրցաշրջան անցկացնելուց հետո, 1992 թվականի փետրվարի 10-ին նրան փոխանակեցին «Գրին Բեյ Փեքերս» ակումնի հետ՝ փոխարենը ստանալով հաջորդ դրաֆթի առաջին ռաունդում ընտրության իրավունք: Նոր ակումբում առաջին անգամ խակացել է 1992 թվականի մրցաշրջանի երրորդ խաղում և անընդմեջ խաղացել մինչև 2007 թվականի մրցաշրջանի ավարտը, որից հետո տեղափոխվել է «Նյու Յորք Ջայնթս» ակումբ, որտեղ անցկացրել է 2008 թվականի մրցաշրջանը, իսկ հետո՝ տեղափոխվել է «Մինեսոտա Վայքինգս» ակումբ, որտեղ խաղացել է մինչև կարիերայի ավարտը։

«Փեքերս» ակումբի հետ երկու անգամ անընդմեջ հասել է Սուպերբոուլի. առաջին անգամ հաղթելով «Նյու Ինգլենդ Փեթրիոթս» ակումբին XXXI Սուպերբոուլում, իսկ երկրորդ անգամ պարտվելով «Դենվեր Բրոնկոս» ակումբին XXXII Սուպերբոուլում։ Ֆարվը NFL-ում անցկացրել է 19 մրցաշրջան և մեկնարկել իր թիմերի յուրաքանչյուր խաղում՝ սկսած 1992 թվականին «Փեքերս» ակումբի կազմում իր առաջին մեկնարկից մինչև 2010 թվականի դեկտեմբերի 5-ին «Մինեսոտա Վայքինգս» - «Նյու Յորք Ջայանթս» խաղը, որում նա ստիպված էր բաց թողնել խաղը վնասվածքի պատճառով։ Բաց թողած խաղից հետո նա անցկացրել է ևս մեկ խաղ 2010 թվականի դեկտեմբերի 20-ին «Չիկագո Բերս» ակումբի դեմ, որից հետո 2011 թվականի հունվարի 17-ին պաշտոնապես հայտարարել է խաղացողի կարիերան ավարտելու մասին:

## Ձեռքբերումներ
Ֆարվը NFL-ի պատմության մեջ առաջին խաղացողն է, որը երեք անգամ (1995ից 1997 թվականներ) արժանացել է «Associated Press»-ի կողմից մրցաշրջանի ամենաարժեքավոր խաղացողի կոչմանը (Երկրորդը Փեյթոն Մենինգն է 2008 թվականին։ Փեյթոն Մենինգը միակ խաղացողն է, որին այդ կոչումը շնորհվել է հինգ անգամ)։ Նրան է պատկանում NFL-ի խաղացողների շրջանում մեկնարկային կազմում առավելագույն թվով ելույթների ռեկորդը՝ առանց որևէ բացթողման՝ ցանկացած դիրքում (297, իսկ փլեյ-օֆֆը ներառյալ՝ 321): Քվորթերբեքների շրջանում կարիերայի բոլոր հնարավոր վիճակագրական ռեկորդների տերն է՝ ամենաշատ ավարտված փոխանցումներ կատարողը (6,300), փոխանցման ամենաշատ փորձեր կատարողը (10,169), փոխանցման ամենամեծ գումարային յարդեր կատարողը (71,838): Ֆարվը կարիերայի ընթացքում ունեցած 186 հաղթանակներով (կանոնավոր առաջնությունում, որոնց պետք է ավելացնել ևս 13 հաղթանակ փլեյ-օֆֆում) ամենաշատ հաղթանակներ ունեցող քվոտերբեքն է NFL-ի պատմության մեջ և միակը, որի հաշվին լիգայի բոլոր 32 թիմերի նկատմամբ հաղթանակներ ումի: Միայն 2014 թվականի մրցաշրջանում Փեյթոն Մենինգը կրկնեց այդ ձեռքբերումը՝ հաղթելով իր նախկին «Ինդիանապոլիս» ակումբին՝։

## Անձնական կյանք
Ֆարվն ունի կին, ում անունն է Դեաննա։ Հարսանիքը տեղի է ունեցել 1996 թվականի հուլիսի 14-ին։ ՈՒնեն երկու դուստր՝ Բրիտանին, ով ծնվել է 1989 թվականի փետրվարի 6-ին և Բրելեյը, ով ծնվել է 1999 թվականի հուլիսի 13-ին:

Բրեթ Ֆարվը խաղացել է Madden NFL 09 խաղի շապիկի ներքո:

## Ծանոթագրություններ

## Արտաքին հղումներ

* Официальный сайт игрока
* Бретт Фарв на Packers.com
* Бретт Фарв на NFL.com
* Бретт Фарв на ESPN.com
* Статистика игрока на Pro-Football-Reference.com
* Brett Favre: The Making of a Legend

Կատեգորիա:ԱՄՆ
Կատեգորիա:Ամերիկացի բարերարներ
Կատեգորիա:Ամերիկյան ֆուտբոլային ակումբներ
Կատեգորիա:Ապրող անձինք